
COMPARTIMENTUL  SPAȚII CU ALTĂ DESTINAȚIE 

NR. SC 2023 -009550/12.04.2023
RAPORT DE SPECIALITATE  

privind prelungirea pe o perioadă de 1 an a contractului  de închiriere nr. 1594/2016,

încheiat cu Partidul Mișcarea Populară Filiala Timiș,  având ca obiect spaţiul cu altă destinație SAD 8, situat în Timişoara, str. Vasile Alecsandri nr. 1

Prin adresa înregistrată la Primăria Municipiului Timișoara cu numărul MTM2023-003786/20.03.2023, Partidul Mișcarea Populară Filiala Timiș solicită prelungirea contractului de închiriere nr. 1594/2016, având ca obiect spațiul  cu altă destinație SAD 8, situat în imobilul din Timișoara, str. Vasile Alecsandri nr.1, cu termen de valabilitate 26.04.2023 .
Spațiul SAD.8, închiriat în baza contractul de închiriere nr. 1594/2016 are  suprafața de 79,49 m.p, fiind închiriat la un tarif de închiriere 4.037 lei, actualizat anual cu rata inflației și este  situat la etajul I, corp A al imobilului, fiind  compus din 4 încăperi.  

 Spațiul închiriat este identificat cu Cartea Funciară nr. 419709-C1-U22 Timișoara, nr. top 297(vechi), în proprietatea Primăriei Municipiului Timișoara și are destinația de sediu de partid.
Cererea de prelungire a contractului de închiriere nr. 1594/2016 este depusă în termenul legal stabilit, iar chiriașul are achitate la zi toate obligațiile financiare la bugetul local.

 Spaţiul antemenționat este înregistrat în evidenţa patrimonială a Municipiului Timişoara cu numărul de inventar 101304.04 şi valoarea de inventar 181.143,00 lei și a fost verificat prin următoarele adrese ale serviciilor de specialitate:
-Adresa MTM2023-003786/11.04.2023 -  a Compartimentului  Administrare Fond Funciar; 

- Adresa  MTM2023-003786/ 03.04.202  - a Serviciului Juridic; 

- Adresa  MTM2023-003786/03.04.2023 - a Biroului Clădiri, Terenuri;  


Solicitarea  de   prelungire a contractului de închiriere nr.1564/2016  a   fost  analizată    în  ședința din 11.04.2023 a  Comisiei  de  Analiză  a  Spaţiilor  cu   Altă  Destinaţie decât aceea de locuinţă, situate în imobile proprietatea Primăriei Timişoara precum şi în proprietatea Statului Român, în administrarea Consiliului Local al Municipiului Timişoara, înfiinţată prin HCLMT nr. 12/26.06.2012 și modificată prin HCLMT nr. 49/22.02.2022, iar comisia a avizat favorabil această solicitare, hotărând  prelungirea pe o perioadă de un an, a contractului de închiriere nr. 1594/2016, încheiat cu  Partidul Mișcarea Populară Filiala Timiș,  respectiv  de la data de 27.04.2023, până la data de 27.04.2024, cu mențiunea că utilizarea spațiului de către chiriaș se va face pe propria răspundere, clădirea neavând expertiză de risc seismic.

Întrucât  spațiul închiriat este situat într-o clădire inclusă într-un proiect de reabilitare, în cazul în care va fi nevoie, spațiul se va elibera  de îndată .

În conformitate cu art. 129 alin.(1) și (2) lit. c) din Ordonanţa de Urgenţă a Guvernului nr. 57/2019,  privind Codul administrativ;

            În temeiul  art. 139 alin. 3 lit. g) din Ordonaţa  de Urgenţă a Guvernului  nr. 57/2019, privind Codul administrativ;  

Având  în vedere prevederile legale și necesitatea continuării activității de către Partidul Mișcarea Populară Filiala Timiș în spațiul antemenționat, apreciem faptul că, Proiectul  de hotărâre,  privind prelungirea pe o perioadă de 1 an a contractului  de închiriere nr. 1594/2016, încheiat cu Partidul Mișcarea Populară Filiala Timiș,  având ca obiect spaţiul cu altă destinație SAD 8, situat în Timişoara, str. Vasile Alecsandri nr.1, îndeplinește condițiile pentru a fi supus  dezbaterii și aprobării în plenul Consiliului Local al Municipiului Timișoara.

